Àdàkọ:Use Nigerian English Jumoke Akindele jẹ́ agbẹjọ́rò ọmọ orílẹ̀ èdè Nàìjíríà àti obìnrin àkọ́kọ́ tí ó jẹ agbẹnusọ nílé ìgbìmọ̀ aṣòfin Ìpínlẹ̀ Òndó. Wọ́n bí Jùmọ̀kẹ́ ní ìlú Òkìtì-Pupa, ní Ìpínlẹ̀ Òndó lápá ìwọ̀ oòrùn Nàìjíríà. Ó kàwé àkọ́bẹ̀rẹ̀ ní St. John’s Primary School ní Òkìtì-pupa kí ó tó tẹ̀ síwájú ní St. Louis Girls Secondary School, Òndó fún ẹ̀kọ́ gíga àti ìwé-ẹ̀rí West Africa School Certificate in 1981. Ó kàwé gboyè nínú ìmọ̀ òfin láti Ọbáfẹ́mi Awolọ́wọ̀, ní Ile Ife tí ó sìn ṣiṣẹ́ amọ̀fin fún ìgbà díẹ̀ kí ó tó di òṣèlú lọ́dún 2006. Jùmọ̀kẹ́ díje dípò ẹkùn ìdìbò Òkìtì-pupa II, ṣùgbọ́n kò wọlé. Ó tún díje padà lọ́dún 2011, orí bá a ṣe é, ó sìn wọlé. Àsìkò yìí ló jẹ́ Agbẹnusọ ilé-ìgbìmọ̀ aṣòfin Ìpínlẹ̀ Òndó.Wọ́n yàn án ní Agbẹnusọ ilé-ìgbìmọ̀ aṣòfin Ìpínlẹ̀ Òndó lọ́jọ́ kẹtàdínlọ́gbọ̀n oṣù karùn-ún ọdún 2015,lẹ́yìn ikú agbẹnusọ àná, Samuel Adesina tí ó kú lójijì.